DROEWIGE STORIE | Hennie Van Deventer
Van al die droewige stories van ontreddering en verlies in die onlangse Knysnabrande is die verhaal van Sabieparker Hans Weigl seker een van die aangrypendste.
Sy huis is in vlamme op met al sy besittings (ook dokumente) terwyl hy in Mosselbaai in die hospitaal was ná ‘n drieledige hartvatomleidingsoperasie. Daardie terugslag moes hy stoksielalleen verwerk. Sy jong vrou, Valentine, is in Oktober verlede jaar skielik in raaiselagtige omstandighede oorlede.
Die leed lê vlak in Hans se oë toe ek hom in Sabiepark raakloop, en –onbewus van Valentine se dood – oor haar welstand navraag doen.
“I am alone now,” antwoord hy stukkend.
“And she was only 47.” Asof hy dit self nie kan glo nie, herhaal hy die woorde saggies: “She was only 47”.
Die opvallende paartjie was jare lank bekendes in Sabiepark: hy, die vriendelike Duitser, sy die vrolike jong Swazivrou aan sy sy. Die twee was lief om te stap, sulke ver ente in die ongerepte boswêreld van die private natuurreservaat aan die Sabierivier, met die ryke norring bosveldbome, knoppiesdorings,maroelas, jakkalsbessies, blinkblaar-wag-‘n-bietjies, rooiboswilge, haak-en-steke en andere, en ‘n periodieke luiperd-kuiergas uit die Krugerwildtuin of die Sabi-Sand.
Hulle het die begin van elke Julie die algemene jaarvergadering in ‘n groot markeetent by die piekniekplek bygewoon, al kon hulle seker nie veel verstaan van die Afrikaans wat meesal daar gebesig word nie. Agterna het hulle saamgekuier rondom die groot potte stywe pap en sheba (‘n geurige tamatiesmoor).
Na die jaarvergadering, het ons geweet, het altyd ‘n besoek aan Swaziland gevolg waar stewige bande met Valentine se familie gehou is.
Geen wonder nie dat die nuus van haar dood en Hans se daaropvolgende brandskade met soveel skok in Sabiepark begroet is – by die kantoor waar hulle gereeld ‘n welwillendheidsbesoekie gebring het, asook by eienaars wat altyd graag met hulle ‘n woordjie gewissel het, hetsy op een van hul staptogte, by die TV-kamer of elders.
Ek onthou hoe sprankelend en gesond Valentine in Julie 2016 nog was, en betuig saam met my medelye ook my verbystering teenoor Hans oor haar onverwagte heengaan. Die oorsaak was algemene orgaanversaking, deel hy mee; ‘n vreemde, vinnige agteruitgang ná ‘n ongesteldheid wat uit die bloute toegeslaan het, en waaroor hy ook maar net kan wonder en bespiegel. “Strange things happen in Africa, you know…”
Die brand en verlies van alles wat in sy huis was, bring opnuut troebelheid in sy oë as hy daarvan vertel – dit terwyl hy nog besig was om in die hospitaal op die nabygeleë Mosselbaai aan te sterk ná die hartoperasie.
Om sy annus horribilis te kroon, moes hy doktersopdragte in die wind slaan en die lang pad Johannesburg toe per motor aandurf om nuwe ID-dokumente te bekom, vertel Hans.
“What could I do? I am alone now.”
Blog-argief (Tien jaar se blogs, van September 2006 tot Mei 2016)
Hennie, ek het paar jaar gelede per ongeluk (geluk) op jou blade afgekom. Dankie vir goeie, positiewe leesstof. »
Vir Gasteboek-argief klik hier »
HvD op Amazon
Klik hier vir my Litnet blog
LITNET SE SKRYWERSALBUM
'n Uitvoerige artikel deur Erika Terblanche oor die uwe se lewe, loopbaan, boeke en ander geskrifte. Dit is seker die omvattendste "biografie" buiten my eie boeke Kroniek en In Kamer. Klik op die skakel: HvD op Litnet
Blog-argief (Tien jaar se blogs, Sept' 06 tot Mei 2016)
Select Month November 2017 (7) October 2017 (8) September 2017 (3) August 2017 (5) July 2017 (7) June 2017 (5) May 2017 (7) April 2017 (7) March 2017 (5) February 2017 (3) January 2017 (1) December 2016 (3) November 2016 (2) October 2016 (2) September 2016 (1) July 2016 (1) May 2016 (7) April 2016 (9) March 2016 (8) February 2016 (6) January 2016 (5) December 2015 (7) November 2015 (10) October 2015 (7) September 2015 (7) June 2015 (1) May 2015 (8) April 2015 (7) March 2015 (8) February 2015 (5) January 2015 (3) December 2014 (11) November 2014 (9) October 2014 (8) September 2014 (11) June 2014 (4) May 2014 (4) April 2014 (6) March 2014 (21) February 2014 (1) January 2014 (6) December 2013 (22) November 2013 (12) October 2013 (14) September 2013 (9) August 2013 (9) July 2013 (9) June 2013 (12) May 2013 (21) April 2013 (28) March 2013 (14) February 2013 (12) January 2013 (10) December 2012 (13) November 2012 (21) October 2012 (16) September 2012 (18) August 2012 (9) July 2012 (6) June 2012 (7) May 2012 (18) April 2012 (25) March 2012 (23) February 2012 (10) January 2012 (17) December 2011 (15) November 2011 (21) October 2011 (20) September 2011 (18) August 2011 (16) July 2011 (9) June 2011 (15) May 2011 (21) April 2011 (8) March 2011 (19) February 2011 (9) January 2011 (16) December 2010 (7) November 2010 (22) October 2010 (23) September 2010 (16) August 2010 (12) July 2010 (7) June 2010 (6) May 2010 (22) April 2010 (20) March 2010 (17) February 2010 (18) January 2010 (14) December 2009 (20) November 2009 (21) October 2009 (19) September 2009 (14) August 2009 (13) July 2009 (6) June 2009 (8) May 2009 (14) April 2009 (16) March 2009 (19) February 2009 (19) January 2009 (18) December 2008 (12) November 2008 (17) October 2008 (3) September 2008 (10) August 2008 (10) July 2008 (9) June 2008 (9) May 2008 (7) April 2008 (12) March 2008 (9) February 2008 (15) January 2008 (16) December 2007 (14) November 2007 (7) October 2007 (5) September 2007 (2) August 2007 (6) June 2007 (6) May 2007 (10) April 2007 (6) March 2007 (6) February 2007 (5) January 2007 (1) December 2006 (5) October 2006 (6) September 2006 (1)
Designed by RedHot Design